# data[].attributes.body
(Hør teksten læst højt i kommentaren til opslaget - og dette gælder for alle opslagene).

Husker du, hvad vi har arbejdet med indtil videre?

Vi har:

1) Fået en opgave på den fedeste måde (en awesome video)

2) Snakket om, hvordan en avisartikel ser ud

3) Kigget på et eksempel på en real-life nyhedsartikel fra DR.

4) Kigget på et endnu bedre eksempel skrevet af moi (fransk for "mig").

5) Lavet et eksempel sammen i klassen.

Og nu er det din tur!

Har du brug for en genopfriskning på det dér med en avisartikel? Kig på opslaget til højre, og så får du det lige i et par enkelte overskrifter.

Ellers kan du bare gå videre til næste skridt efter det😉

# data[].attributes.wish_content.attachment_props.alternative_text
En komisk nyhedsoplæser med en avis i hånden

# data[].attributes.headline
Genopfriskning: Hvad indeholder en avisartikel?

# data[].attributes.subject
Genopfriskning: Hvad indeholder en avisartikel?

# data[].attributes.body
Du får lige en kort genopfriskning af det, vi har snakket om ift. avisartikler.

Hvis ikke du har brug for det, kan du bare smutte videre til næste felt til højre 😉

Kendetegn ved en avisartikel:

1) En avisartikel er fakta-baseret. (Lige i vores tilfælde er den fiktiv - men normalt handler den om noget virkeligt).

2) En avisartikel er objektiv. Journalisten, som skriver artiklen, gør altså sit bedste for at være neutral og fortælle historien fra flere vinkler.

3) En avisartikel har en bestemt struktur. Den indeholder bestemte ting. Dem kan du se i næste afsnit.

Typisk opbygning

1) Rubrik (Overskrift): En kort og spændende overskrift, der giver læseren lyst til at læse videre.

2) Manchet (Indledning/Resumé): En kort indledning, der opsummerer de vigtigste informationer

3) Brødtekst: Selve artiklens indhold. De vigtigste oplysninger kommer først, og der er også typisk citater fra relevante personer og baggrundsinformation.

4) Billeder: Selvom det ikke er et krav, er det en god idé at have billeder med i artiklen. Husk en billedtekst, der fortæller, hvad der er på billedet, og hvor det kommer fra.

De 5 nyhedsspørgsmål

Artiklen skal gerne svare på nogle bestemte spørgsmål, når det kommer til det, som artiklen handler om. De er:

1) Hvad er der sket?

2) Hvem er involveret?

3) Hvor skete det?

4) Hvornår skete det?

5) Hvorfor skete det?

Evt. et sjette spørgsmål: Hvordan skete det?

Held og lykke med din skrivning!

# data[].attributes.body
Nu er du klar til trin 1

Først og fremmest skal du vælge en af de tre overskrifter, jeg præsenterede i den helt geniale over-kodylt seje video!

(Se den del af videoen, hvor jeg forklarer overskrifterne, ovenfor).

Men: Når jeg siger "overskrift", mener jeg ikke, at det skal være rubrikken i din artikel. Det er bare det emne, som din artikel skal handle om - du bestemmer selv, hvad overskriften skal være.

De tre valgmuligheder er:

1) Madpakken fra Helvede!

En elev åbner en dag sin madpakke og finder noget meget overraskende (og levende!) dernede.

2) Mystisk dansefænomen på skolen

En dag kommer lærerne hen på skolen - og så kan de ikke holde op med at danse!

3) Eleverne fra 4.A gør skolen til deres nye hjem

De nægter simpelthen at gå hjem og beslutter sig for at bo på skolen fra nu af.

Du skal så finde på, hvad der egentligt er sket i en af de tre situationer - besvare de 5 nyhedsspørgsmål og beskrive begivenheden.

Så snart du har valgt en af de tre punkter, kan du gå videre til næste del!

# data[].attributes.body
Nu skal du til at planlægge din artikel

Normalt ville man lave research:

Undersøge, hvad der er sket.

Interviewe relevante personer.

Tage hen til det sted, hvor der er sket noget.

Men i vores tilfælde finder vi selv på, hvad der er sket. Derfor laver vi bare en brainstorm og et overblik.

Start med at skrive idéer ned.

Skriv måske de fem spørgsmål ned og giv forskellige forslag til svarene.

Når du har en masse gode noter, er det på tide at få lidt hjælp fra SkoleGPT!

Du åbner hjemmesiden ved at taste www.skolegpt.dk eller klikke på linket i bunden af dette opslag.

Så kopierer du den følgende tekst ind:

"Hej SkoleGPT. Jeg er en elev, der skal skrive en avisartikel ud fra overskriften [Indsæt overskrift + en sætning om overskriften].

Det er en historie, jeg selv finder på, og jeg har allerede tænkt disse tanker: [Indsæt dine idéer].

Vil du hjælpe mig med at lave et overblik over min artikel ud fra mine idéer, så jeg nemt kan komme i gang med at skrive den? Den skal følge de regler og strukturer, som en avisartikel typisk gør. Svar venligst kort og simpelt, så en 10-årig nemt vil kunne forstå dig."

# data[].attributes.body
Så skal du bare i gang med at skrive!

Det er nemt, fordi du har et emne, nogle gode idéer og en struktur, som SkoleGPT har hjulpet dig med at lave.

Så skal du bare skrive løs!

Men husk også de ekstra krav, som artiklen skal følge:

1) Der skal være et citat

2) Der skal være et vrøvleord

3) Artiklen skal slutte med et spørgsmål

(Du kan også se den del af videoen overfor).

Husk også at tjekke, om din artikel har alle de ting, som en artikel skal have. Måske har du brug for at gå tilbage og tjekke det i det tidligere opslag?

Skriv så flot og rigtigt, som du kan. Jeg glæder mig til at læse din artikel!

# data[].attributes.body
Wow, hvor er det da godt skrevet!

Meeeeeen intet er perfekt første gang.

Derfor skal du nu til at finpudse din artikel, så den bliver endnu flottere og bedre, end den allerede er. Og også her får vi lidt hjælp fra SkoleGPT.

Du åbner igen SkoleGPT, og så skriver du det her:

"Hej SkoleGPT. Jeg har skrevet en nyhedsartikel, og jeg vil gerne have dig til at hjælpe mig med at gøre den rigtig fin. Du skal give mig feedback på min tekst og pege på de steder, hvor min grammatik skal rettes. Du skal også give mig andre konkrete forslag til forbedringer.

Her er min artikel:

[Og så kopierer du artiklen ind]."

Når du har set SkoleGPTs svar, tænker du over dens svar og vurderer, om den har ret. Hvis den har peget på nogle ting, der skal rettes, så retter du dem.

Så bliver din tekst bare endnu bedre!

# data[].attributes.headline
Bonus: Trin 4,5: Endnu mere finpudsning!

# data[].attributes.subject
Bonus: Trin 4,5: Endnu mere finpudsning!

# data[].attributes.body
Det bliver da bare bedre og bedre!

Hvis du vil have din artikel til at blive endnu endnu endnu bedre, så gentager du trin 4, så SkoleGPT kan pege på endnu flere steder, hvor du kan gøre din tekst bedre.

Du bliver en journalist i verdensklasse!

# data[].attributes.body
Du har nu skrevet en helt igennem FANTASTISK artikel!

Det er tid til at indtale din den som en vildt sej nyhedspodcast!

Gå ind på skoletube og find værktøjet "Soundation", hvor du kan optage og redigere din podcast.

Det er et ret avanceret program, men heldigvis er du en af de kloge typer, så du kan sagtens finde ud af det alligevel. Især fordi du også kan finde hjælp til, hvordan programmet fungerer, på Skoletubes hjemmeside, https://skoletubeguide.dk/project/soundation/.

Her er det særligt relevant at kigge på video nr. 5 og 6 om at optage din stemme og redigere i den optagelse, du har lavet. Når du er tilfreds, kan du se video nr. 11, "Eksporter dit projekt", for at finde ud af, hvordan du laver det til en fin lydfil, så du kan aflevere den til mig og vi kan samle hele klassens podcast-optagelser.

Hvis du har prøvet at se videoerne og stadig har brug for lidt hjælp, så stikker du ellers bare lappen i vejret - jeg vil hellere end gerne hjælpe dig!

Held og lykke med din optagelse!

# data[].attributes.headline
Trin 6: Aflever dit projekt - og klap dig selv på skulderen!

# data[].attributes.subject
Trin 6: Aflever dit projekt - og klap dig selv på skulderen!

# data[].attributes.body
Tillykke! Du har lavet noget vildt sejt!

Når du har skrevet din artikel og optaget din podcast, lægger vi dem over på en USB-pind, så vi har dem alle sammen samlet.

Og så er du færdig!

Godt klaret! Jeg er stolt af dig!

Du har nu lært en masse om både at skrive artikler, at bruge kunstig intelligens og at lave podcasts - what, hvor vildt!